SEAOIL วิ่งแรง 11% หลังกำไรปี 64 โตกว่า 10 เท่าตัว! รับผลดีราคาน้ำมันพุ่ง ดันรายได้เพิ่ม
SEAOIL วิ่งแรง 11% ราคาแตะ 3.54 บ. หลังรายงานกำไรปี 64 โตกว่า 10 เท่าตัว แตะ 230.95 ลบ. จากปีก่อนกำไร 18.45 ลบ. รับผลดีราคาน้ำมัน-ปริมาณขายน้ำมันพุ่ง รับส่วนแบ่งกำไรกิจการร่วมค่า "แพน โอเรียนท์ เอ็นเนอยี่ (สยาม) ลิมิเต็ด" ดันรายได้เพิ่ม
SEAOIL วิ่งแรง 11% ราคาแตะ 3.54 บ. หลังรายงานกำไรปี 64 โตกว่า 10 เท่าตัว แตะ 230.95 ลบ. รับผลดีราคาน้ำมันพุ่ง ดันรายได้เพิ่ม
28 ก.พ. 2565

ผู้สื่อข่าวรายงานว่า ราคาหุ้น บริษัท ซีออยล์ จำกัด (มหาชน) หรือ SEAOIL ล่าสุด ณ เวลา 11:59 น. อยู่ที่ 3.54 บาท บวก 0.36 บาท หือ 11.32% สูงสุดที่ 3.72 บาท ต่ำสุดที่ 3.28 บาท ด้วยมูลค่าซื้อขาย 245.74 ล้านบาท

ทั้งนี้ ราคาหุ้น SEAOIL ปรับตัวขึ้นแรง หลังรายงานผลการดำงวดปี 2564 สิ้นสุดวันที่ 31 ธ.ค.2564 มีกำไรเติบโตอย่างโดดเด่น ดังนี้

โดยผลการดำเนินงานงวดปี 2564 มีกำไรเพิ่มขึ้น เนื่องจากบริษัทฯ มีรายได้จากการขาย การบริการและการให้เช่ารวม 11,340.35 ล้านบาท เพิ่มขึ้น 6,065.38 ล้านบาท หรือเพิ่มขึ้นร้อยละ 114.98 เมื่อเทียบกับปีก่อน โดยมีสาเหตุหลักจากปริมาณการจำหน่ายน้ำมันที่สูงขึ้น จากการขยายตลาดน้ำมันส่งออกไปยังต่างประเทศ และการขยายตลาดใหม่ทั้งในทวีปเอเซียและทวีปยุโรป และราคาน้ำมันในตลาดที่เพิ่มขึ้นสูงอย่างมากเมื่อเทียบกับงวดเดียวกันของปีก่อน
นอกจากนี้รายได้จากการให้บริการด้าน Catering &amp; Service ที่เพิ่มขึ้น เนื่องจากบริษัทฯ ได้รับสัญญาให้บริการเพิ่มขึ้นอีก 2 โครงการตั้งแต่เดือนกรกฎาคม 2563 และอีก 1 โครงการเริ่มเดือนตุลาคม 2564 และ มีรายได้เพิ่มขึ้นจากการจัดหาเสบียงและขายสินค้าประเภทอาหารและวัตถุดิบ (Provision) ตั้งแต่เดือนมกราคม 2564
รวมทั้งยังรับรู้ส่วนแบ่งกําไรจากการร่วมค้า แพน โอเรียนท์ เอ็นเนอยี่ (สยาม) ลิมิเต็ด 257.50 ล้านบาท เพิ่มขึ้น 216.81 ล้านบาท หรือเพิ่มขึ้นร้อยละ 532.89 เมื่อเทียบกับปี ก่อน เนื่องจากปริมาณการผลิตที่เพิ่มขึ้นและราคาน้ำมันดิบในตลาดโลก ปรับตัวสูงขึ้นจากปี ก่อนอย่างมีนัยสําคัญ ทำให้มีรายได้จากการผลิตและจำหน่ายน้ำมันเพิ่มขึ้น